**Ministru kabineta noteikumu projekta**

**“Noteikumi par interaktīvās azartspēles vai interaktīvās izlozes organizēšanā izmantojamās spēles programmas atbilstības pārskatā iekļaujamo informāciju ”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai tiktu nodrošināti godīgi interaktīvo azartspēļu principi un interaktīvo izložu principi, Ministru kabineta noteikumu projekts “Noteikumi par interaktīvās azartspēles vai interaktīvās izlozes organizēšanā izmantojamās spēles programmas atbilstības pārskatā iekļaujamo informāciju ” (turpmāk - MK noteikumu projekts) paredz interaktīvo azartspēļu un interaktīvo izložu spēļu programmu pārbaudes nosacījumus, kurus izvērtē sertifikācijas institūcija, sniedzot atbilstības pārskatā informāciju par interaktīvo azartspēļu un interaktīvo izložu spēļu programmu atbilstību šajā MK noteikumu projektā minētajām prasībām. MK noteikumu projekts nosaka arī, kāda vispārīga informācija sertifikācijas institūcijai ir jāsniedz atbilstības pārskatā, piemēram, sertifikācijas institūcijas nosaukums, attiecīgās interaktīvās spēles programmas nosaukums, tās ražotāja nosaukums u.c.MK noteikumu projekts paredz, ja par interaktīvās azartspēles vai interaktīvās izlozes organizētāja konkrētaiinteraktīvajai azartspēlei vai interaktīvajai izlozei līdz 2018.gada 1.janvārim ir izsniegts sertifikācijas institūcijas atbilstošais interaktīvās spēles programmas atbilstības pārskats, tad tasir derīgs līdz laikam, kamēr nav veiktas izmaiņas konkrētajā interaktīvās spēles programmā. Tādējādi ar šo MK noteikumu projektu izdošanu tiek sakārtots tiesiskais regulējums. Vienlaicīgi MK noteikumu projektā ir noteikts, ka gadījumos, ja nav sertifikācijas institūcijas izsniegts atbilstošs interaktīvās spēles programmas atbilstības pārskats, tad sešu mēnešu laikā pēc šo noteikumu spēkā stāšanās interaktīvo azartspēļu organizētājs vai interaktīvo izložu organizētājs iesniedz Izložu un azartspēļu uzraudzības inspekcijā atbilstības pārskatu atbilstoši šajos noteikumos minētajām prasībām.MK noteikumu projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Azartspēļu un izložu likuma 47.panta ceturtā daļa, 80.panta sestā daļa un pārejas noteikumu 19.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Azartspēļu un izložu likuma 47.panta ceturtā daļa nosaka, ka Ministru kabinets nosaka informāciju, kas iekļaujama tās interaktīvo azartspēļu programmas atbilstības pārskatā, kura izmantota interaktīvās azartspēles organizēšanai. Azartspēļu un izložu likuma 80.panta sestā daļa nosaka, ka Ministru kabinets nosaka informāciju, kas iekļaujama tās interaktīvo izložu programmas atbilstības pārskatā, kura izmantota interaktīvās izlozes organizēšanai.Šobrīd atbilstoši Ministru kabineta 2007.gada 20.novembra noteikumiem Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija” (turpmāk – MK noteikumi Nr.786) akreditētas sertifikācijas institūcijas atbilstoši iepriekšminētajos noteikumos minētajām prasībām izsniedz attiecīgi azartspēļu automāta atbilstības sertifikātu vai azartspēļu automāta spēles programmas atbilstības sertifikātu. Analoga uzraudzība ir nepieciešama arī interaktīvās azartspēles vai interaktīvās izlozes organizēšanā izmantojamām spēles programmām. Tādējādi MK noteikumu projekta mērķis ir noteikt interaktīvās azartspēles vai interaktīvās izlozes organizēšanā izmantojamās spēles programmas (turpmāk - interaktīvās spēles programma) atbilstības pārskatā iekļaujamo informāciju par interaktīvās spēles programmas atbilstību vai neatbilstību šajā MK noteikumu projektā minētajām prasībām, kas ir noteiktas līdzīgi kā MK noteikumu Nr.786 III nodaļā. MK noteikumu projektā termins “atbilstība” tiek lietots, jo deleģējumā ir minēts termins “atbilstības pārskats” un informāciju par interaktīvo azartspēļu vai interaktīvo izložu spēles programmām akreditētā sertifikācijas institūcija sniedz atbilstoši MK noteikumu projektā 3.2.apakšpunktā minētajām atbilstības prasībām. Praksē akreditētās sertifikācijas institūcijas informāciju sniedz, norādot MK noteikumos noteiktās prasības un attiecīgi pie tām sniedz informāciju – spēles programma atbilst vai neatbilst konkrētajām prasībām. Institūcija, kas veic sertifikāciju, atbilstoši Azartspēļu un izložu likuma 4.panta ceturtajai daļai (redakcija stājas spēkā 01.01.2018., atbilstoši likumprojektam “Grozījumi Azartspēļu un izložu likumā”, kas pieņemts Saeimā 22.11.2017.) ir sertifikācijas institūcija, kas akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts vai Eiropas Ekonomikas zonas un Eiropas Brīvās tirdzniecības asociācijas valsts akreditācijas institūcijā par tiesībām veikt testēšanu un sertifikāciju attiecīgajā jomā. Tā kā MK noteikumu projekts attiecas uz akreditētām sertifikācijas institūcijām (šobrīd tās ir tikai ārvalstu institūcijas), tad, lai būtu nepārprotami skaidrs, kāda informācija akreditētām sertifikācijas institūcijām ir jāiekļauj atbilstības pārskatā, MK noteikumu projekta 3.punktā ir konkrēti norādīts, ka atbilstības pārskatā jāiekļauj gan vispārīga informācija par sertifikācijas institūciju (MK noteikumu projekta 3.1.apakšpunkts), gan informācija par spēles programmas atbilstību noteiktām prasībām (MK noteikumu projekta 3.2.apakšpunkts). MK noteikumu projekta 2.punkts paskaidro, ar ko ir saprotama interaktīvās spēles programma, par ko sertifikācijas institūcijai ir jāsniedz informācija. Atbilstoši 4.punktam sertifikācijas institūcijai jāpievieno interaktīvās spēles programmas atbilstības pārskatam dokuments, kas apliecina tās tiesības veikt interaktīvās spēles programmas atbilstības pārbaudi.Papildus atzīmējam, ka atbilstoši iepriekšminētajiem grozījumiem Azartspēļu un izložu likumā, tika precizēta arī Azartspēļu un izložu likuma 4.panta ceturtā daļa, nosakot, ka sertifikācijas institūcija sertificē arī interaktīvo azartspēļu organizēšanas sistēmu un interaktīvo izložu organizēšanas sistēmu. Atbilstoši Ministru kabineta noteikumu projektam "Kārtība, kādā iesniedzama informācija par interaktīvo azartspēļu un interaktīvo izložu organizēšanā izmantojamām programmām, paredzētajiem drošības un fizisko personu datu aizsardzības pasākumiem" (izsludināts 2017.gada 20.jūlija Valsts sekretāru sanāksmē (VSS-762) viena no šo organizēšanas sistēmu sastāvdaļām ir interaktīvās spēles programma.Jau šobrīd interaktīvo azartspēļu organizētāji, pildot Ministru kabineta 2006.gada 17.oktobra noteikumu Nr.853 “Kārtība, kādā iesniedzama informācija par interaktīvo azartspēļu un izložu organizēšanas programmām, drošības un fizisko personu datu aizsardzības pasākumiem” prasības, vienlaicīgi arī testē interaktīvo spēļu programmu atbilstību atbilstoši MK noteikumu Nr.786 prasībām, tādējādi izstrādāto MK noteikumu projekta 5.punktā ir atrunāti šādi gadījumi, nosakot - ja par interaktīvās azartspēles vai interaktīvās izlozes organizētāja konkrētaiinteraktīvajai azartspēlei vai interaktīvajai izlozei līdz 2018.gada 1.janvārim ir izsniegts sertifikācijas institūcijas atbilstošais interaktīvās spēles programmas atbilstības pārskats, tad tasir derīgs līdz laikam, kamēr nav veiktas izmaiņas konkrētajā interaktīvās spēles programmā. Tādējādi ar šo MK noteikumu projektu izdošanu tiek sakārtots tiesiskais regulējums.Vienlaicīgi MK noteikumu projekta 6.punktā ir noteikts, ka gadījumos, ja interaktīvo azartspēļu organizētāja vai interaktīvo izložu organizētāja konkrētai interaktīvajai azartspēlei vai interaktīvajai izlozei nav sertifikācijas institūcijas izsniegts atbilstošs interaktīvās spēles programmas atbilstības pārskats, tad sešu mēnešu laikā pēc šo noteikumu spēkā stāšanās interaktīvo azartspēļu organizētājs vai interaktīvo izložu organizētājs iesniedz Izložu un azartspēļu uzraudzības inspekcijā interaktīvās spēles programmas atbilstības pārskatu atbilstoši šajos noteikumos minētajām prasībām.Atbilstoši Ekonomikas ministrijas izteiktajam iebildumam (ka noteikumu projekts nosaka interaktīvās azartspēles vai interaktīvās izlozes organizēšanā izmantojamās spēles programmas atbilstības pārskatā iekļaujamo informāciju, tomēr noteikumu projektā iztrūkst tiesību normas par spēles programmas atbilstības novērtēšanas kārtību, kā rezultātā sertificēšanas institūcija izsniedz atbilstības pārskatu ar informāciju par interaktīvās spēles programmas atbilstību vai neatbilstību), noteikumu projektam ir pievienots protokolēmuma projekts, kas nosaka Finanšu ministrijai izstrādāt un līdz 2019.gada 31.decembrim iesniegt izskatīšanai Ministru kabinetā likumprojektu par grozījumiem Azartspēļu un izložu likumā, lai precizētu 47.panta ceturtajā un 80.panta sestajā daļā paredzēto deleģējumu par interaktīvo azartspēļu vai interaktīvo izložu programmas sertificēšanu.Protokollēmumā noteiktais termiņš ir pamatots ar to, ka līdz 2018.gada 31.decembrim Finanšu ministrijai ir uzdevums izstrādāt Azartspēļu un izložu nozares pamatnostādnes (Pamatnostādnes), kuru rezultātā būs nepieciešams veikt vairāku likuma normu grozījumus. Attiecīgi, protokollēmumā paredzētie grozījumi tiks virzīti, īstenojot Pamatnostādņu rīcības plānu.Pašlaik programmu atbilstības pārbaude, interpretējot tiesību normas, ir iespējama, bez tam tika pārņemtas jau līdzīga regulējuma esošās normas par azartspēļu automātu spēļu programmām, kuru piemērošana līdz šim nav radījusi problēmas. |
| 3. | Projekta izstrādē iesaistītās institūcijas un publiskās personas kapitālsabiedrības | Izložu un azartspēļu uzraudzības inspekcija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izložu un azartspēļu uzraudzības inspekcija, kapitālsabiedrības - interaktīvo azartspēļu organizētāji (Latvijā šobrīd ir septiņi azartspēļu organizētāji) un viens interaktīvo izložu organizētājs. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme uz tautsaimniecību netiks mainīta, administratīvais slogs nemainās, jo šobrīd Latvijā nav tādu sertifikācijas institūciju, kuras ir tiesīgas izsniegt šādus atbilstības pārskatus. Šos atbilstības pārskatus sniegs ārvalstu institūcijas, kā to parāda prakse attiecībā uz MK noteikumu Nr.786 piemērošanu. Attiecīgi Administratīvās izmaksas (naudas izteiksmē) mērķa grupai, ko veido fiziskas personas, neveidojas, jo šo MK noteikumu projekts neattiecas uz fiziskām personām. Savukārt administratīvās izmaksas (naudas izteiksmē) gada laikā, mērķgrupai, kuru veido juridiskas personas, nepārsniedz 2000 *euro*. Jau šobrīd interaktīvo azartspēļu organizētāji nodrošina, ka interaktīvo azartspēļu programmai, tāpat kā spēļu automātu spēles programmai, ir sertifikācijas institūcijas izsniegts atbilstības pārskats vai atzinums.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Projekts šo jomu neskar. |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, - norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts atbilst Ministru kabineta 2010.gada 23.februāra instrukcijas Nr.1 “Kārtība, kādā valsts pārvaldes iestādes sniedz informāciju par tehnisko noteikumu projektiem” 2.1. un 2.2.apakšpunkta prasībām un, saskaņā ar minēto instrukciju, par noteikumu projektu ir jāsniedz informācija Eiropas Komisijai un Eiropas Savienības dalībvalstīm. |
| Cita informācija | Par Ministru kabineta 2007.gada 20.novembra noteikumiem Nr.786 “Azartspēļu automāta, iekārtas un azartspēļu automāta spēles programmas atbilstības sertifikātā iekļaujamā informācija” (turpmāk – MK noteikumi Nr.786), kuros noteiktās normas par spēļu automātu spēļu programmu atbilstības nosacījumiem tika pārņemtas MK noteikumu projektā attiecībā uz interaktīvo spēļu programmām (jo šīs spēļu programmas ir analogas), arī tika sniegts paziņojums Eiropas Komisijai. MK noteikumu projektā tiek pārņemtas MK noteikumu Nr.786 normas, bez tam interaktīvajām azartspēlēm un interaktīvajām izlozēm laimestu kopsumma, kuru jānodrošina attiecīgo programmu algoritmam, jau ir noteikta Azartspēļu un izložu likumā.  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Projekts šo jomu neskar. | Projekts šo jomu neskar. |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, publicējot 2017.gada 7.novembrī uzziņu par MK noteikumu projekta izstrādes uzsākšanu Finanšu ministrijas mājaslapas sadaļā “Sabiedrības līdzdalība”, kā arī MK noteikumu projektu un tā anotāciju. |
| 2. | Sabiedrības līdzdalība projekta izstrādē | MK noteikumu projekts saskaņošanai tika nosūtīts Latvijas Darba devēju konfederācijai un Latvijas Tirdzniecības un rūpniecības kamerai. Par MK noteikumu projektu viedoklis tika lūgts biedrībai “Latvijas Spēļu biznesa asociācija”. MK noteikumu projekts un tā anotācija tika publicēta Finanšu ministrijas mājaslapas sadaļā “Sabiedrības līdzdalība” [http://www.fm.gov.lv/lv/sabiedribas. \_lidzdaliba /tiesibu\_aktu\_projekti/. azartspelu\_ un\_izlozu\_. organizesanas\_politika#project423](http://www.fm.gov.lv/lv/sabiedribas.%20_lidzdaliba%20/tiesibu_aktu_projekti/.%20azartspelu_%20un_izlozu_.%20organizesanas_politika#project423) ),Iebildumi vai priekšlikumi netika saņemti.  |
| 3. | Sabiedrības līdzdalības rezultāti | MK noteikumu projekta saskaņošanas procesā netika saņemti iebildumi no sabiedrības puses, kā arī netika saņemti iebildumi no Latvijas Darba devēju konfederācijas, Latvijas Tirdzniecības un rūpniecības kameras, kā arī biedrības “Latvijas Spēļu biznesa asociācija”. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izložu un azartspēļu uzraudzības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek grozīti. Jaunu institūciju izveide, esošo institūciju likvidācija vai reorganizācija netiek paredzēta.MK noteikumu projekts tiks realizēts esošo resursu ietvaros. |
| 3. | Cita informācija | Nav |

Finanšu ministre D.Reizniece-Ozola

Zariņa 67095672

Indra.Zarina@fm.gov.lv